**Baltija**

Latvijā salīdzinot ar Igauniju un Lietuvu ir dārgākie kartupeļi vidēji 0,74 eiro/kg, savukārt lētākie kartupeļi bija nopērkami Igaunijā par 0,56 eiro/kg. Lietuvā vidējā kartupeļu cena bija nedaudz augstāka nekā Igaunijā – 0,61 eiro/kg. Tāpat Latvijā bija visdārgākie burkāni – 0,85 eiro/kg, bet Igaunijā 0,57 eiro/kg. Vietējie gurķi Latvijā bija vislētākie 1,89 eiro/kg, bet Igaunijā teju divas reizes dārgāki – 3,56 eiro/kg. Lietuvā importa gurķi bija nopērkami par 0,99 eiro/kg, kas ir gandrīz uz pusi lētāk nekā Latvijā – 1,84 eiro/kg. Visdārgākie vietējie tomāti bija Igaunijā – 5,59 eiro/kg, bet lētākie Lietuvā – 2,49, bet Latvijā 3,99 eiro/kg. Latvijā bija dārgākā sarkanā paprika - 4,26 eiro/kg, Igaunijā vislētākā – 2,87 eiro/kg, kas ir par 48% lētāk nekā Latvijā.

Augļu kategorijā starp Baltijas valstīm Latvijā visdārgākā cena bija banāniem, apelsīniem, citroniem, bumbieriem, savukārt zemākā cena ķiršiem, plūmēm un krūmmellenēm. Piemēram, banānu vidējā cena Latvijā bija 1,59 eiro/kg, Igaunijā 1,27 eiro/kg, bet Lietuvā 1,29 eiro/kg.

No visām Baltijas valstīm Latvijā lētākās bija olas un Yellow Label tēja, bet sāls, cukurs, griķi, kafija un sviests bija dārgākie.

Piemēram, sāls cena Lietuvā bija 0,49 eiro/kg, Igaunijā 0,70 eiro/kg, bet Latvijā 1,05 eiro/kg, cukurs Igaunijā vidēji maksāja 0,66 eiro/kg, Lietuvā 0,69 eiro/kg, bet Latvijā 0,96 eiro/kg, griķi Lietuvā 2,67 eiro/kg, Igaunijā 2,70 eiro/kg, Latvijā 3,82 eiro/kg, kafija Igaunijā bija vislētākā – 11,46 eiro/kg, Lietuvā 13,78 eiro/kg, bet Latvijā visdārgākā – 16,46 eiro/kg. Lētākā sviesta cena bija Lietuvā – 7,94 eiro/kg, Igaunijā 8,80 eiro/kg, bet Latvijā 10,97 eiro/kg, kas salīdzinot ar Igaunijas cenu ir par 25% dārgāk.

|  |  |  |  |
| --- | --- | --- | --- |
|  | **Igaunija** | **Latvija** | **Lietuva** |
| Kartupeļi (eiro/kg) | 0,56 | 0,74 | 0,61 |
| Galda bietes (eiro/kg) | 0,74 | 0,92 | 0,77 |
| Burkāni (eiro/kg) | 0,57 | 0,85 | 0,69 |
| Banāni (eiro/kg) | 1,27 | 1,59 | 1,29 |
| Citroni (eiro/kg) | 1,82 | 2,05 | 1,73 |
| Griķi (eiro/kg) | 2,70 | 3,83 | 2,67 |
| Sāls (eiro/kg) | 0,70 | 1,06 | 0,47 |
| Kafija (eiro/kg) | 11,46 | 16,46 | 13,78 |
| Cukurs (eiro/kg) | 0,66 | 0,96 | 0,69 |
| Broileri (eiro/kg) | 3,12 | 2,49 | 2,39 |
| Lasis (eiro/kg) | 24,29 | 24,78 | 21,42 |
| Sviests (eiro/kg) | 8,80 | 10,97 | 7,94 |
| Olas (eiro/10. gab.) | 2,28 | 2,04 | 2,12 |
| Saulespuķu eļļa (eiro/l) | 3,09 | 3,15 | 2,89 |

Gada griezumā Igaunijā vislielākais cenu pieaugums ir bijis kartupeļiem par 180% no 0,20 eiro/kg līdz 0,56 eiro/kg, griķiem par 86 % eiro/kg, L izmēra olām un broileriem par 47%, attiecīgi olām cenu kāpums bija no 1,51 eiro/10gb līdz 2,23 eiro/10gb , bet broilerim no 2,12 eiro/kg līdz 3,12 eiro/kg. Lietuvā vislielākais cenu kāpums ir bijis kartupeļiem par 126% no 0,27 eiro/kg līdz 0,61 eiro/kg, griķiem par 115% no 1,24 eiro/kg līdz 2,67 eiro/kg un galda bietēm par 108% no 0,37 eiro/kg līdz 0,77 eiro/kg.

|  |  |  |  |
| --- | --- | --- | --- |
|  | **Igaunija** | **Latvija** | **Lietuva** |
|  | **2021.06** | **2022.06** | **-/+** | **2021.06** | **2022.06** | **-/+** | **2021.06** | **2022.06** | **-/+** |
| Kartupeļi (eiro/kg) | 0,20 | 0,56 | +180% | 0,52 | 0,74 | +42% | 0,27 | 0,61 | +126% |
| Galda bietes (eiro/kg) | 0,62 | 0,74 | +19% | 0,53 | 0,92 | +73% | 0,37 | 0,77 | +108% |
| Burkāni (eiro/kg) | 0,78 | 0,57 | -27% | 0,85 | 0,85 | +0% | 0,71 | 0,69 | -3% |
| Banāni (eiro/kg) | 1,08 | 1,27 | +17% | 1,39 | 1,59 | +14% | 0,98 | 1,29 | +32% |
| Citroni (eiro/kg) | 1,44 | 1,82 | +26% | 1,93 | 2,05 | +6% | 1,92 | 1,73 | -10% |
| Griķi (eiro/kg) | 1,45 | 2,70 | + 86% | 1,87 | 3,83 | +105% | 1,24 | 2,67 | +115% |
| Cukurs (eiro/kg) | 0,57 | 0,66 | +16% | 0,76 | 0,96 | +26% | 0,55 | 0,69 | +25% |
| Broileri (eiro/kg) | 2,12 | 3,12 | +47% | 2,09 | 2,49 | +19% | 1,69 | 2,39 | +41% |
| Sviests (eiro/kg) | 6,51 | 8,80 | +35% | 7,40 | 10,97 | +48% | 5,11 | 7,94 | +55% |
| Olas L izmērs (eiro/10. gab.) | 1,51 | 2,23 | +47% | 1,76 | 2,04 | +16% | 1,34 | 2,12 | +58% |

Salīdzinot cenas zemo cenu veikalu ķēdē “Lidl” Baltijas valstīs bija konstatējams, ka ļoti būtiskas cenu atšķirības kopumā nav un tās ir vērojamas atsevišķiem produktiem. Kartupeļi Lietuvā maksāja 0,39 eiro/kg, bet Latvijā un Igaunijā 0,49 eiro/kg. Igaunijā burkāni maksāja 0, 44 eiro/kg, bet Latvijā un Lietuvā 0, 79 eiro/kg, kas ir par 79% dārgāk nekā Igaunijā. Cenu atšķirība bija novērojama importa tomātiem – Igaunijā 1, 49 eiro/kg, Latvijā 1, 99 eiro/kg, bet Lietuvā 2,49 eiro/kg. Visdārgākie griķi bija nopērkami Lietuvā par 2,74 eiro/kg, Latvijā 2,44 eiro/kg, bet vislētākie Igaunijā – 1,87 eiro/kg.

 Igaunijā bija vislētākie broileri, kafija, sviests, cukurs, griķi. Igaunijā cukurs maksāja 0,59 eiro/kg, Latvijā 0,69 eiro/kg, bet Lietuvā 0,79 eiro/kg; griķi Igaunijā maksāja 1,87 eiro/kg, Latvijā 2,44 eiro/kg, Lietuvā 2,74 eiro/kg. Latvijā bija visdārgākā kafija un sviests. Latvijā kafija maksāja 13,49 eiro/kg, Lietuvā 10,99 eiro/kg, Igaunijā 7,98 eiro/kg; sviesta cena Latvijā bija 8,24 eiro/kg, Lietuvā 7,70 eiro/kg, Igaunijā 7,12 eiro/kg.